hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu nl hu hu hu hu hu hu en en en fr en hu zh hu hu hu hu hu hu en en es es es es en hu hu de hu hu hu hu hu hu hu hu de hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
A fekete ruhás nő 2. - A halál angyala (2014)
Írta: MoziNéző | 2015,febr,8 | F betűs filmek, Filmek | 0 |
„A mocsárban egy ház rég elhagyatva áll.
Benne sötétség és rettegés vár.
Sosem bocsát meg. Mindig visszajár.
A fekete ruhás nő úgyis rád talál.”
Nyolc gyermek a háború borzalmai elől Londonból egy távoli vidéki kisvárosba, Crythin Giffordba utazik Jean Hogg (Helen McCrory) iskola-igazgatónő és Eve Perkins (Phoebe Fox) tanítónő kíséretében. A vonaton megismerkednek a brit királyi légierő pilótájával, Harry Burnstow-val (Jeremy Irvine), aki szintén a lápvidékre tart. Nem is sejtik, hogy ami ott vár rájuk, az a háborúnál is borzalmasabb…
A szép reményekkel érkező tanítónőket letaglózza az ütött-kopott, elhagyatott ház látványa. Eve rémálmok közt vergődve tölti első éjszakáját, és a másnap sem hoz számára megnyugvást. Amikor Harry felkeresi őt, elmeséli neki, hogy hangokat hallott álmában, és hogy a gyerekek szerint az egyik kisfiú kísértetet látott. Hamarosan rájönnek: nincsenek egyedül, egy bosszúszomjas szellem figyeli minden mozdulatukat.
Amikor az egyik kisfiú eltűnik, a fiatal tanítónő nyomozásba kezd, hogy kiderítse, milyen félelmetes lény lakik a házban, és miért tör a gyerekek életére. Ez az a hely, ahol a rémálmok valósággá válnak. Vajon van kiút ebből a hátborzongató útvesztőből?
A toplistás regény alapján készült horrorfilm, A fekete ruhás nő Daniel Radcliffe főszereplésével 2012-ben 127 millió dolláros bevételével hatalmas sikert aratott a világ számos országában, az Egyesült Királyságban pedig a legnagyobb bevételű horrorfilm lett. Az alkotók valami újat akartak vászonra vinni, elegyítve Susan Hill gótikus szellemregényét a modern horrortörténetek félelmetes elemeivel. Az eredmény egy érzékeny, hátborzongató, a műfaj rajongói számára felejthetetlen moziélmény. A producerek a nagy sikert követően egyből felkeresték a regény íróját, Susan Hillt, aki két hónappal később elő is állt a történet folytatásával: a cselekményt 40 évvel későbbre, a második világháború idejére helyezte, férfi főszereplő helyett egy női karakterrel a középpontban. Az erős női szereplőknek a műfaj történetében már hagyománya van, gondoljunk csak Az árvaház, a Rosemary gyermekei, vagy a Más világ című filmekben nyújtott erőteljes alakításokra. A fekete ruhás nő történetének gonosz szelleme új életre kel, amikor a fiatal tanítónő és a háború elől menekülő gyermekek megérkeznek a vidéki házba: olyan erővel kell szembenézniük, amire senki sem számított.
Eredeti cím: The Woman In Black 2 – Angel of Death | Műfaj: horror, amerikai film | Rendező:  Tom Harper | Játékidő:  98 perc | Zene: Marco Beltrami, Brandon Roberts | A film forgalmazója: Freeman Film | Hazai mozi bemutató: 2015. február 19. | Főszereplők: Phoebe Fox, Jeremy Irvine, Helen McCrory, Ned Dennehy | Korhatár: 16 | A fekete ruhás nő 2. – A halál angyala IMDb
A fekete ruhás nő 2. – A halál angyala előzetes
Előző Ricki and the Flash (2015)
Következő Színészek életmentő kampányfilmje: újraélesztés egyszerűen és gyorsan
A 64-es betegnapló (Journal 64) 2018
Rossz anyák karácsonya (A Bad Moms Christmas) 2017
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Elegant Themes által tervezett | Powered by WordPress